***L 36. Сэхэ хэлэлгэ.***

*Тус хоёр мэдγγлэл ямар илгаатайб гэжэ ажаглагты.*

«Би табадахи классаа hайн дγγргэхэб», - гэжэ Баяр хэлэнэ.

Баяр табадахи классаа hайн дγγргэхэ тухай хэлэнэ.

Али мэдγγлэл соонь Баярай хэлэhэн γгэнγγд хубилгагдангγй, тэрэ зандаа дамжуулагданаб? Али мэдγγлэл соонь хубилгагдаад дамжуулагданаб?

Хүнэй хэлэһэн үгые хубилгангүй, тэрэ зандань дамжуулагдаһые **сэхэ хэлэлгэ** гэдэг.

|  |  |
| --- | --- |
| Авторай γгэ | Сэхэ хэлэлгэ |
| Аба намда хэлээ: | «Ямаршье сагта γнэн сэхэ бай». |

Сэхэ хэлэлгэ *ехэ* γ*зэгөөр* эхилдэг, хашалта (*кавычка)* соо абтадаг. Авторай γгын хойно, сэхэ хэлэлгын урда *хоёролжон точко* табигдадаг.

Сэхэ хэлэлгын хойно *запятой, асуудалай ба шангадхаhан* тэмдэгүүдые табидаг, авторай γгэ *бага γзэгөөр* эхилжэ бэшэгдэдэг. Сэхэ хэлэлгын хойно, авторай γгын урда *зурлаа* табидаг.

***S 1****. Уншагты. Диалогто ямар сэглэлтын тэмдэгүүд табигданаб?*

Би ахатаяа ой ошобоб. Хадын майлада гарабабди. Эндэ саһан үгы, харан гэһээм ургы ургажа байба.

-Ахай, ургы харыш»- гэжэ би һүхирбэб.

- Түрүүшын ургы,- гээд, ахай дэльбыень эльбэбэ.

Үшѳѳ саһатай байхадань ургын ургаһанда гайхаа һэм.

- Ургы сэсэг хүйтэнһѳѳ айдаггүй,- гэжэ ахайм ойлгуулба.

- Ямаршье сэсэгһээ түрүүлжэ ургадаг.

Би тиигэжэ түрүүшын ургы хараха золтой байгааб.

Ц-Д. Хамаев

***S 2****. 1. Хэһэг уншаад, хэды хүн хѳѳрэлдэнэб гэжэ элирүүлэгты. Сэглэлтын тэмдэг тайлбарилагты.*

Ургыта соорхой

Хабарай дулаахан үдэр оршоно. Хамаг юумэн наранда баярлана. Эндэ тэндэ ургынууд дайралдана.

Тэдэ нэгэ соорхойдо гараба. Нюдэнэй баяр болон соорхой хүхэрхэ юм.

- Yү даа, яагаа гоё соорхой гээшэб, - гэжэ Дамба хэлэбэ.

Баабайньшье баһа:

- Нээрээ гоё соорхой байнал.

- Ургыта соорхойл,- гэжэ хүбүүн һарабшалан хараха юм.

- Нээрээл ургыта соорхой байна,- гэн, баабайнь дэмжэбэ.

- «Ургыта соорхой» гэжэ нэрэ энэ соорхойдо үгэе,- гэжэ Дамба хэлэбэ: - Эндэ ходо ерэдэг болохобди. Манай соорхой болохо…

Э. Дугаров

+ . Диалог яажа бэшэдэг бэ? Өөhэдөө жэшээнγγдые hанаад хэлэгты.